《有怀赵樵山元昌老友乃用前韵以寄之 其二》
明代·宋讷

吴楚江山共眺中，别来多忆宋涪翁。书无尺素传双鲤，诗有长涪寄一鸿。

沙麓短蓑南亩雨，樵山高枕北窗风。林泉滋味烟霞癖，夐与青云路不同。

作者简介：（1311—1390）元明间大名府滑县人，字仲敏。元顺帝至正进士。任盐山尹，弃归。明洪武二年，以儒士征，预修《礼》、《乐》诸书。事竣，不仕归。后以荐授国子助教，累迁文渊阁大学士、国子祭酒。严立学规，勤于讲解。十八年复开进士科，所取士，国子监生占三之二。卒谥文恪。有《西隐集》。